CELEX: 62020TN0252
Language: bg
Date: 2020-04-23 00:00:00
Title: Дело T-252/20: Жалба, подадена на 23 април 2020 г. — JU и др./Съвет

29.6.2020   
            
            
               BG
            
            
               Официален вестник на Европейския съюз
            
            
               C 215/56
            
         
      Жалба, подадена на 23 април 2020 г. — JU и др./Съвет
      (Дело T-252/20)
      (2020/C 215/64)
      Език на производството: английски
      
         Страни
      
      
         Жалбоподатели: JU, JV, JW, JY, JZ, KA, KB (представители: P. Tridimas, Barrister, A. von Westernhagen, и D. Harrison, Solicitors)
      
         Ответник: Съвет на Европейския съюз
      
         Искания
      
      Жалбоподателите молят Общия съд:
      
                  —
               
               
                  Да отмени Решение (ЕС) 2020/135 на Съвета от 30 януари 2020 година относно сключването на Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия (1), в частта му, в която ги лишава, без тяхно съгласие и без провеждане на надлежна законова процедура, от техния статут на граждани на Съюза и от правата, които те черпят от този статут;
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателите твърдят, че като ги лишава от техния статут на граждани на Съюза и от основните им права, произтичащи от него, Съветът е нарушил членове 20 и 23 ДФЕС, член 50 ДЕС, членове 7, 19, 39, 40, 45 и 46 от Хартата, принципите на пропорционалност, равно третиране и оправдани правни очаквания.
      Вследствие на това жалбоподателите твърдят, че гражданството на Съюза е основен статут на гражданите на ЕС. В това си качество този статут има личен характер и веднъж предоставен, не може да се отнеме автоматично с оттеглянето на Обединеното кралство. Жалбоподателите твърдят, че никой не може да бъде лишен произволно от статута на гражданин на Съюза и от произтичащите от него права.
      
         (1)  Решение (ЕС) 2020/135 на Съвета от 30 януари 2020 година относно сключването на Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия (OB L 29, 2020 г., стр. 1).